Document ID: 32013D0378

ODLUKA POLITIČKOG I SIGURNOSNOG ODBORA EUPOL COPPS/1/2013
od 9. srpnja 2013.
o produljenju mandata voditelja Policijske misije Europske unije za Palestinska područja (EUPOL COPPS)
(2013/378/EU)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38. treći stavak,
uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za Palestinska područja (EUPOL COPPS) (1), a posebno njezin članak 9. stavak 1,
budući da:
(1)
U skladu s Odlukom 2013/354/ZVSP, Politički i sigurnosni odbor ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja Policijske misije Europske unije za Palestinska područja (EUPOL COPPS), uključujući odluku o imenovanju voditelja misije.
(2)
Odlukom 2013/354/ZVSP produljeno je trajanje EUPOL COPPS-a do 30. lipnja 2014.
(3)
Dana 3. srpnja 2012. Politički i sigurnosni odbor usvojio je odluku EUPOL COPPS/1/2012 (2), o imenovanju g. Kennetha DEANEA za voditelja misije EUPOL COPPS od 1. srpnja 2012. do 30. lipnja 2013.
(4)
Dana 14. lipnja 2013. Visoki predstavnik Unije za vanjske poslove i sigurnosnu politiku predložio je produljenje mandata g. Kennetha DEANEA kao voditelja misije EUPOL COPPS od 1. srpnja 2013. do 30. lipnja 2014.,
DONIO JE OVU ODLUKU:
Članak 1.
Mandat g. Kennetha DEANEA kao voditelja Policijske misije Europske unije za Palestinska područja (EUPOL COPPS) produljuje se do 30. lipnja 2014.
Članak 2.
Ova Odluka stupa na snagu na dan donošenja.
Primjenjuje se od 1. srpnja 2013.
Sastavljeno u Bruxellesu 9. srpnja 2013.

Labels: 18
15